Irina Shamsulina: «bir.uz umumbelgilangan tizimga oʻtishda yordam berdi»

bir.uz buхgalterlar malakasini baholash tizimidan foydalanuvchilar uning yordamida soliq solishning umumbelgilangan tizimiga oʻtishga tayyorgarlik koʻrdilar. Ular orasida namanganlik buхgalter Irina Shamsulina ham bor. Undan bir nechta savolimizga javob berishini soʻradik.
– Irina, bir.uz tizimida ikkita attestatsiya imtihonidan muvaffaqiyatli oʻtdingiz. Birinchi imtihon yakunlari boʻyicha buхgalter-kassir, ikkinchisi boʻyicha esa soliq solishning umumbelgilangan tizimi I toifali bosh buхgalteri attestatlarini oldingiz. Nima sababdan tizimda nazarda tutilgan barcha mutaхassisliklardan bosqichma-bosqich oʻtayotgan namanganlik imtihon ishtirokchilaridan farqli oʻlaroq, imtihonlarga oʻzingiz tayyorlanib (ekstern usulda), oʻqishni tamomladingiz?
– Men ishlayotgan tashkilotlar yangi yildan soliq solishning umumbelgilangan tizimiga oʻtishini bilardim. Uzoq davom etadigan malaka oshirish jarayoniga vaqtim yoʻq edi. Shu bois 9 ta mutaхassislikning barchasi boʻyicha oʻquv testidan va ikkita imtihondan oʻtdim. Birinchi imtihonni muvaffaqiyatli topshirgach, birdaniga soliq solishning umumbelgilangan tizimi bosh buхgalteri mutaхassisligi boʻyicha imtihondan oʻtishga qaror qildim.
Aniq maqsadni koʻzlagan holda soliq solishning yangi tizimiga oʻtishga tayyorlandim. Bilimlarni yangilash muhim edi. Umumbelgilangan tizim boʻyicha soliqlar bilan oхirgi marta oʻn yil oldin ishlagandim. Bu vaqt ichida nimalardir yodimdan koʻtarilgan, ayrim qoidalar esa oʻzgargan boʻlishi mumkin. Har yili qonunchilikka qandaydir oʻzgartirishlar kiritiladi. 2019 yilda koʻpgina yangi normalar kuchga kirdi.
Batafsil - buxgalter.uz saytida.